
Legioxi  Sexagessiinae  Prima?  in  parte  Hibernia? 
Septentrionali  adfui,  cum  Epidemica  recens  primo 
exorta  fuit  1'  ebns,  et  omnes  occasiones  videndi  hunc 
morbum  ordines  diversos  incolarum  adorientem  ar¬ 
ripere  ;  hanc  igitur  pro  argumento  Dissertationis 

O 

meae  Inauguralis  selegi. 


DISSERTATIO  MEDICA 


INAUGURALIS, 


&UJEDAM  DE  RECENTE 

FEBRE  EPIDEMICA 

COMPLECTENS. 


 -  : . 

Samuele  Peacock  Auctore. 


Ob  frigus  et  hurhiditatem  praeter  solitum  tem¬ 
pestatum,  segetes  defecerant,  pluviis  ingentibus 
per  aestatem  anni  mdcccxvi  factis,  et  temperie 
media  veris,  aestatis  et  autumni,  fere  gradibus 
quatuor  infra  calorem  earundem  tempestatum 
anni  prioris  existente.  In  Anglia,  Gallia,  et  mag¬ 
na  parte  hemispherii  septentrionalis,  tempus 
pariter  infaustum  extitisse  videtur,  annus 
mdcccxvii.  Frigidus  et  humidus  fuit  messis, 
igitur  deterrima  fuit  segetis,  et  battata  et  parca 

et  insalubria  fuerunt,  inopia  igitur  in  quibus- 
dam  partibus  Hiberniae,  famem  fere  referens 
invaluit,  quae  circa  mediam  aestatis  mdcccxvii 
gravissima  fuit ;  pane,  hoc  tempore  duplo  et 
amplius,  et  battatis  in  plurimis  locis  triplo  et 
amplius  pretio  solito  caris  existentibus ;  difficul¬ 
tates  pauperum,  rebus  ita  se  habentibus,  praeser¬ 
tim  in  parte  septentrionali  Hiberniae,  fuerunt 
ingentes  ;  saepe  herbas  agrestes  esculentas  ad 
levandos  dolores  famis  colligentes  visi  sunt ;  et 
quidam  miserrimi  ex  inedia  revera  succubuisse 
videntur ;  aerumnae  pauperum  frigore  magnopere 
auctae  fuerunt  cespite,  qui  in  Hibernia  est  fomes 
praecipuus  vulgi,  tam  raro,  ut  carbo,  invectus  ex 
parte  boreali  Angliae,  pretio,  vectione  per  terram 
etiam  addita,  quam  cespes  cariore  venditus  est. 
Immundities  solita  vulgi  Hibernici  effectus  per¬ 
niciosos  istorum  malorum  auxit ;  inopia  fomitis 
efficiente  ut  miseri  conferarentur  in  conclavi¬ 
bus  parvis,  cum  vestitu  effluviis  noxiis  infecto, 
et  per  diem  et  noctem  per  longum  tempus  saepe 
gesto. 

Famem  et  Pestilentiam  saepissime  concurrere, 
historia  omnium  gentium  probat.  Epidemica 

de  qua  agitur,  ac  innumerae  priores,  per  vel 
post  tempus  sterile,  in  eo  ordine  hominum  qui 
ob  mores  et  habitus  contagio  febris  imprimis 
obnoxii  sunt,  orta  est. 

Defectum  nutrimenti  oportere  esse  causam 
praecipuam  febris  epidemicae  mihi  persuadetur  ; 
quoniam  domicilia  arcta  pauperum,  immundities 
corporum  supellectilis  et  vestium,  et  sordes  ac^ 
cumulatae  in  angiportubus  ubi  habitant,  omni¬ 
bus  temporibus  immutatae  sunt ;  contra,  febris 
epidemica,  non  nisi  raro,  et  post  longa  intervalla, 
adoritur.  Nexus  inter  pestilentiam  et  famem 
intercedens  saepe  antea  in  Hibernia  observatus 
est.  Per  annum  sterilem  mdccxl-xli,  febris 
epidemica  secuta  est ;  adeo  lethalis,  ut  intra 
tres  annos  octoginta  millia  hominum,  febre, 
dysenteria  et  fame  periisse  computatum  est» 
Mendici  illo  tempore  in  Eblanam  undique  se 
receperunt,  et  augmentum  febris  in  locis  ab 
urbe  remotis,  terrorem  revera  incussit  •  sed  mor¬ 
bum  mirum  est  ad  urbem  non  pervenisse,  nisi 
post  aliquot  menses  elapsos,  cum  gravitas  famis 
imminuta  fuit,  adeo  ut  cum  morbus  Eblanam 
adortus  est,  pretium  panis  et  batattorum  solir 

tum  fuit.  Aggressus  est  vicos  vicinos  in  parte 
septentrionali  et  occidentali  Eblanae,  sed  ad  ur? 
bem  ipsam  non  pervenit,  nisi  circa  mediam 
Septembris  mdcccxvii,  quo  tempore  febris  in 
plurimis  urbibus  in  Scotia,  Hibernia  et  Anglia 
aucta  fuit. 

Pauperes  in  Hibernia  np  migrarent,  legibus 
non  prohibitos  esse,  in  memoria  tependum 
est. 

Epidemica  de  qua  agitur,  tempore  quo  sum¬ 
mae  aerumnae  pauperes  laboriosos  premebant 
orta  est,  cum  inopia  laboris,  bello  finito  effecta, 
et  opificia  onmia  cessantia?  cum  messe  anni 
mdcccxvi,  deficiente,  ad  augendas  difficultates 
vitam  tolerandi  concurrebant. 

i  :  .  »  *  .  »  « . 

Morbus  qui  sic  ortus  est,  dum  a  quibusdam 
neque  esse  periculosus  nec  contagiosus,  et  ab 
aliis  non  omnino  existere,  habitus  est,  metum 
xmiversalem  cito  excitavit,  et  ad  varia  consilia 
prudentiae  et  humanitatis  ad  periculum  occur¬ 
rendum,  nosocomiis  instituendis,  tandem  con- 
fugitum  est.  Febris  per  menses  antumnales  et 
aestivos  plerumque  augetur;  et  frigus  cursui 
pjus  non  obstat,  ut  Altonae  per  hiemem  anni 

mdcccxiii,— xiv,  quo  febris  grassabatur,  ad  gra* 
dum  trigesimum  quartum  infra  punctum  gela- 
tionis?  probatum  fuit. 

Epidemicam  nunc  saevientem  prorsus  esse 
contagiosam  existimo,  sed  de  tempore  certissi¬ 
mo  post  infectionem  non  facile  constat.  In  qui¬ 
busdam  exemplis  spatium  quarundam  hebdoma¬ 
dum  intercedebat,  et  diuturnitas  hujus  interval¬ 
li,  opinioni  malum  non  ex  contagio  ortum  esse. 


favebat. 

Febris  omnes  ordines  hominum,  et  primum 
ratione  aequali,  invadebat.  Tabernarios  ab  ea 
saepe  correptos  fuisse  observatum  est,  ob  men¬ 
dicos  ad  fores  confertos,  et  pignoratores  saepis¬ 
sime  affecti  fuerunt. 

Clerici  innumeri  et  Medici  huic  epidemicae 
succubuerunt,  quamvis  parietes  et  areae  in  qui¬ 
busdam  ex  domiciliis  miserioribus  loti  et  purifi- 
cati  fuerunt.  Morbus  inquilinos  alium  post 
alium  adoriens,  adhuc  invalebat,  et  non  an¬ 


tequam  stragula  et  vestitus  perfectissme  puri¬ 
ficata  sint,  ex  toto  superatus  fuit. 

Hoc  morbo  valente,  alii  morbi  acuti  cessisse. 


cnsrnpm  storoiiA  te  Jterto  non  j- 

ut  in  plurimis  epidemicis  in  aliis  locis  obser¬ 
vatum,  visi  sunt. 

-qcirn  uuJi£uio$Uoq  ii  ’ : . :,t;  illif  njsup  iiuit 

* 

-HI  'fili 'I q «Ii  ■  I»  'J  t  .  ;  '\‘J vv f  T  frjl/fkiol 

SYMPTOMATA. 

'Vi'/ .motm  oflfiia  tua$  •  «JiiR 

Pulsus  vel  tardior  vel  frequentior  quam  in 
febre  observatur ;  et  hic,  ineunte  morbo,  non 
symptomatis  indicatur.  Sensorium  multum 
affectum,  est  sine  signis  ex  illis  valetudini  pro¬ 
priis  multum  diversis.  Corpus  petechiis  obdu¬ 
citur  ;  alia  symptomata  sunt  mitia,  et  vice  versa  : 
calor  cutis  fere  est  naturalis,  dum  signa  febrilia 
statim  ingravescunt ;  lingua  nitida  et  humida  est 
per  morbum  gravissimum  :  Exempla  abnormia 
hujusmodi,  epidemica  ineunte,  creberrima  fue¬ 
runt,  et  saepe  in  mortem  desierunt.  .  Inter  mares, 
illosque  diaetae  lautiori,  quam  vulgo  in  hac  re¬ 
gione  plerumque  suppeditatur  assuetos,  saepius 
observata  fuerunt,  cum  signis  febrilibus  praeter 
solitum  irregularibus,  in  aegris  omnium  aetatum, 
(in  plurimis  infantibus  etiam  non  annos  quatuor 
vel  quinque  natis)  apparentibus,  et  illa  forma 
peculiaris  petechiarum,  in  quibus  eruptio  ru- 

beolam  refert,  multo  saepius  quam  antea  obser¬ 
vata  fuit.  Huic  efflorescendae  multo  frequen¬ 
tius  quam  ulli  alii  generi  petechiarum  symp¬ 
tomata,  periculi  saepius  adsunt,  imprimis  si  nigra 
sit*  Haec  ab  Sydenhamo,  anno  mdccxxxi,  ob¬ 
servata  fuit.  Huxhamus  eam  anno  mdcclxiv, 
descripsit,  et  Dr  Gottwald,  in  Historia  Pes¬ 
tis  ad  Dantzic,  anno  mdcccxiii,  eruptionem  pe¬ 
techiarum  rubeolae  similem,  et  per  corpus  dif¬ 
fusam,  memorat.  Haec  eruptio  inter  diem 
quintum  et  sextum  febris  plerumque  observa¬ 
tur.  Suffusio  oculorum,  conjunctiva  affecta 
eodem  modo  ac  superficies  corporis,  ut  in  ru- 
beola  et  scaraltina  accidit,  comitatur.  Haec 
diversis  modis  apparet,  nonnunquam  tam  palli¬ 
da  est,  ut  vix  percipi  possit,  nisi  oculus  ei  ad¬ 
moveatur.  Rebus  sic  existentibus,  suffusio  ocu¬ 
lorum  eam  adesse  denotat ;  stupor  et  delirium  in 
diversis  modis  plerumque  adsunt ;  in  nonnullis 
exemplis  adeo  fuit  elevata,  ut  digito  superficiei 
admoto,  percipi  potuerit  5-  Eventus  probabilis  ab 
eruptione  non  colligi  potest.  Hanc  evanescere 
symptomatis  gravibus  acutis  vidi,  quamvis  hoc, 
ni  fallor,  convalescentiae  plerumque  adest.  Ex 

aspectu  solo  eruptionis  inter  hanc  et  rubeolam, 
praesertim  ad  initium,  aliquando  difficile  est 
dignoscere.  Historia  modi  accessionis,  et  signa 
quas  adsunt,  hanc  ex  eruptione  satis  dignoscunt  y 
non  sub  pressu  evanescit;  Cum  eruptio  sub 
hac  forma  rubeolae  simili,  in  aegro  haud 
mediocri  visa  fuit,  morbis  plerumque  fuit  peri¬ 
culosus  ;  idem  in  aliis  locis  observatum  fuit. 

Altonae  ordines  superiores,  si  petechiae  occur¬ 
rerunt,  morbo  citius  succubuisse  notatum  fuit. 
Laborantes  febre  cui  haec  eruptio  adest,  si  non 
ab  impetu  secundo  immunes  sunt,  illi  saltem 
non  adeo  sunt  proclives  ac  laborantes  febre 
solita  ;  quamvis  hoc  saepe  inquisivi,  aegrum  nun¬ 
quam  deprehendi  in  quo  hoc  signum  separatum 
fuit,  qui  eadem  febre  antea  correptus  fuerat. 
Alia  res  huic  epidemicae  fuit  peculiaris ;;  ni¬ 
mirum  color  lividus  extremitatum,  Cui  non  fri¬ 
gus  sed  vitium,  insigne  functionum  cerebri 
adfuit.  Signum  fuit  terrificum  sed  non  lethale^ 
et  in  exemplis  gravibus  tantum  observatum 
fuit.  Hoc  indicium  mihi  degenti  cum  legione 
militari  ad  ripas  insalubres  Gendianae  in  His¬ 
pania  perceptum  fuit.  Exempla  impetus  ad 

fcerebriim,  ciini  inflammatione  locali  in  quadam 
parte  interna  capitis  quoque  adfuerunt ;  et  in 


nonnullis  exemplis,  praecipue  in  aestate,  in  ma¬ 
niam  desiit.  Vertigo  inter  convalentiam,  et  af¬ 


fectus  pectoris  frequentes  . fuerunt ;  flavedo  cutis 
et  tunicae  adnatae  haud  rara  fuit,  ct  nonnun- 
quam  summum  periculi  denotabat.  Recidiva 


>  ♦  i  i 

post  lenes  accessiones  morbi  saepe  evenerunt, 
dolor  capitis,  plerumque  ad  frontem  et  occiput 


relatus,  quoque  adfuit,  et  dolores  acuti  lumbo¬ 


rum,  et  artuum  praesertim  majorum,  quos  sin¬ 
guli  conatus  ad  movendum  auxerunt.  Cutis 
nunc  arida  et  sicca  fuit,  sine  ulla  proclivitate 
ad  perspirationem  accedente  ;  pulsus  quod  ad 
frequentiam  saepe  ad  centum  vel  centum  et  de¬ 
cem  ascendebat,  sed  ex  ictibus  octaginta  sex  ad 


nonaginta,  et  centum  et  vigenti,  in  minuto  horae 
vacillabat.  Lingua  in  exemplis  plurimis  pellicu¬ 
la  cinerea  densa  fere  tenace  obducta  fuit ;  in  aliis 
valde  sicca  et  arida,  vel  vitrea,  et  nonnunquam 
nonnihil  turgida,  sed  cum  pauxillo  pelliculae, 
et  colore  subrubro  vel  flavo,  et  aliquando  fusco  ap¬ 


parebat  ;  sitis  plerumque  vehementissima  fuit, 
et  sapor  oris  injucundissimus,  et  fauces  aridissimas 


B 

fuerunt.  Noctes  saepissime  insomnes  fuerunt  ; 
vel  cum  illis  somniis  turbatis,  in  quibus  vigor 
imaginationis  cogitationi  vigilantis  adeo  similis 
est,  et  tunc  tam  minimum  est  requietes,  vel  sen- 

t 

sus  refectionis,  postquam  aeger  experrectus  est, 
ut  dormiisse  non  sibi  videatur;  sed  aegri  plerum¬ 
que  etiam  per  noctem  ex  delirio  fuerunt  im- 
munes.  Alvus  saepissime  ad  initium  est  astricta, 
cum  dolore  et  molestia  in  regione  epigastrica. 
Nausea  et  vomitus  cibo  sumpto,  aliquando  oc- 
currit,  ad  diarrhoeam  est  proclivitas,  cibo  vel  potu 
in  ventriculum  recepto  per  alvum  statim  dejecto. 
Haec  symptomata  hebdomada  secunda,  vel  serius 
verisimile,  cum  irritabilitate  aucta  canalis  intes¬ 
tinorum  ad  conditionem  morbidam  ejus  secretio¬ 
num  conspecta  fuerunt.  Nulla  mutatio  insignis 
ante  diem  octavum,  nonum  vel  decimum,  vel 
etiam  serius,  visa  fuit ;  cum  de  languore  et  de¬ 
bilitate  magnopere  aucta  aegri  questi  sunt,  et 
quae  adstantibus  manifesta  fuerunt.  Vox  debilis, 
et  loquela  tardior,  lingua  sicca  cum  linea  fusca 
in  centro,  pulsus  exilior  et  magis  compressus, 
sed  celerior,  et  nonnihil  acrior  quod  ad  ictum, 
fiebat.  Oculi  hebetes,  et  vultus  languidus  fue- 
avjiii bn tslij  /  hfi  ohqrfhb  J o  cfji&J  Im  i. 

runt,  et  aeger  in  situm  supinum  decidit.  Huic 
mutationi  turbatio  manifestior  sensorii,  et  mune¬ 
rum  ex  eo  pendentium,  cito  accessit,  vel  revera 
adfuit.  Signum  primum  hujus  conditionis  tur¬ 
batae,  fuit  aberratio  mentis ;  imprimis,  in  exper- 
giscente  percepta  haec  tandem  adeo  aucta  fuit,  ut 
per  noctem  vel  etiam  diem  perstiterit.  In  ex¬ 
emplis  plurimis,  haec  turbatio  animi  stupo¬ 
rem  potius  quam  verum  delirium,  vel  hebetu¬ 
dinem  vel  impotentiam  impressiones  externas 
recipiendi  referebat.  Huic  conditioni  mentis 
alienatae,  et  stuporis  lenis  plurimum  somnolentiae 
praecipue  per  diem  adfuit  ;  nonnunqyam  ingens 
proclivitas  ad  gemendum,  quamvis  aeger  sedem 
peculiarem  vel  causam  mali  non  indicare  potuit. 
Cutis  sicca  non  arida  perstitit,  et  lingua  fusca 
in  media,  et  sicca  per  margines,  altera  gena  ru¬ 
borem  circumscriptum  exhibente,  et  pulsu  mir 
cante  centies  et  vicies  minuto  horae,  plerumque 
exili,  et  *  facile  compresso,  sed  cum  asperitate 
sensibili  ictus  ejus. 

In  hac  conditione  aegri  per  duas  vel  tres  heb¬ 
domadas,  cum  ad  remedia  activa  non  confugi- 
tum  erat,  sine  signis  magnopere  auctis,  persth* 
terunt  \  et  tarde  et  difficile  ad  valetudinem  re- 

stituti  fuerunt,  aliquando  ob  vires  vitales  ex¬ 
haustas  ;  sine  symptomatis  vehementioribus,  vel 
auctis,  sine  subsultu  vel  stupore,  morbo  succu- 

i  'i 

buerunt. 

RATIO  MEDENDI. 

Omnibus  controversiis  hypotheticis  semotis,  et 
attentione  ad  res  revera  utiles  ad  symptomata  et 
nlutationes,  operationem  remediorum  quas  exhi¬ 
bemus,  et  aspectum  vitii  organici  a  morbo  relicti, 
adhibita,  argumentum  intra  limites  arctissimos 
reduci  potest,  nimirum  febrem  non  esse  illum 
morbum  multiplicem,  quem  saepe  esse  perhibe¬ 
tur,  et  rationem  medendi  simplicissimam  posse 
fieri,  indicationibus  mipus  obscuris  quam  in  mul¬ 
tis  aliis  morbis,  et  viribus  remediorum  manifes- 
tis  et  saepe  validis  existentibus. 

Conditioni  sensorii,  generis  vasculosi,  nervosi, 
musculosi,  et  organici,  pariter  ac  aetati,  et  com- 
stitutioni  aegri,  summa  attentio  adhibenda  est, 
ut  regula  sit  nobis  remedia  idonea  exhibentibus. 
Circuitus  sanguinis  abnormis  qui  inter  decursum 
febrium  occurrit,  formam  non  secus  ac  rationem 

medendi  morbunj  insigniter  temperat.  Hae 
varietates  circuitus  die  secundo  vel  tertio,  inter¬ 
dum  hebdomada  secunda,  vel  etiam  serius, 
finem  versus  febris  nonnunquam  eveniunt  ;  quo 
tempore  quorundam  organorum  vitalium,  mu¬ 
nera  ex  toto  turbantur,  signis  manifestis  visis 
impetus  vehementis  sanguinis,  vel  alicujus  ac¬ 
tionis  inflammatoria.  Cerebrum,  et  organa  re¬ 
spirationi  inservientia,  huic  laesioni  partiali 
maxime  proclivia  videntur ;  sed  haud  raro 
canalis  intestinorum,  hepar,  peritonaeum,  tonsil- 
lae,  trachea,  et  etiam  vesica  urinae,  modo  simili 
laborant.  Nonnihil  inflammationis  in  hoc  or¬ 
gano  progredi  oportuit,  cum  jactatio  artuum,  et 
capitis  signis  solitis  accedebant,  irritationis 
acutae  cerebri  quoque  pauxillum  dubii  fuit. 
Haec  forma  morbi  inter  ordines  superiores  pro¬ 
dibat.  Si  die  tertio  vel  quarto,  dolor  capitis  sit 
acutus,  vel  si  absque  hoc  multum  vigiliae,  velo¬ 
citatis  animi  et  loquelae,  et  lucis  intolerantia 
insolita,  imprimis  si  pulsus  sit  ex  ictibus  cen¬ 
tum  et  decem,  ad  centum  et  viginti :  haec 
symptomata  sensorium  fere  inflammatione  af¬ 
fectum  esse  denotant,  et  sanguinis  missioni  mu. 

tationibus  morbidis  verisimiliter  accedentibus,  et 
nonnunquam  adeo  subito,  ut  cerebrum  orga¬ 
num  delicatissimum  morbo  insanabili  afficiant, 
vires  promptissimae  et  validissimae  sunt.  Hoc 
saepe  die  nono  vel  decimo  accidit,  et  saepe 
pauxillo  est  metuendum  nisi  postquam  malum 
non  superandum  supervenerit.  Nulla  signa 
languoris  vel  debilitatis  a  regimine  antiphlogisth 
co  quod  ad  victum,  regimen  et  medicamenta  nos 
dehortari  debent.  Constitutio  et  dotes  animi 
aegro  nondum  defice ye,  vel  etiam  partim  exhau-? 
riri  potuerunt ;  depressioni  tantum  subjectae 
fuerunt,  cui  si  onus  grave  morbi  cito  sublatum 
fueret,  resistunt.  Signa  debilitatis  et  putredi¬ 
nis  tantum  conspiciuntur,  cum  natura  sibi  re^ 
linquitur  conatibus  inutilibus  et  superfluis  su¬ 
perari,  vel  cum  irritatio  ex  qua  pendet  status 
febrilis,  remediis  haud  idoneis  augetur.  Per 
tempus  excitationis  insignis  et  irritationis  cere¬ 
bri,  haec  quantum  est  in  nobis  imminui  de¬ 
bent  ;  et  hoc  efficacissime  perficimus  arteriam 
temporalem  incidendo,  vel  hirudines  ad  tem¬ 
pora,  vel  cursum  venae  jugularis  admovendo, 
caput  elevatum  et  circumdatum  applicationibus 

frigidis  servando ;  extremitates  inferiores  in 
aquam  calidam  immergendo  ;  alvum  aperiendo, 
et  revulsionem  ex  cerebro  per  sinapismata  in¬ 
ducendo.  Vesicatoria  ad  nucham  colli  admota, 
post  vasa  depleta,  et  per  processum  refrigerantem 
in  superficiem  calvariae,  remedia  sunt  praeclara. 
Denique  non  stimulos  diffusibiles  admovendo, 
sed  organum  vel  partem  torpidam  stimulando, 
irritationem  vel  excitationem  nimiam  in  alio 
organo  vel  parte  systematis  imminuimus; 

Emeticum,  aut  cb  nexum  inter  cutem  et  ven¬ 
triculum,  nausea  existente,  vel  stimulo  generali 
generi  arterioso  per  concussionem  vomitu  induc¬ 
tam  praebito,  vim  eandem  exerere  videtur, 
circuitum  aequabilem  reddendi,  et  sanguinem  ad 
superficiem  corporis  impellendi :  sic  frigus  ex¬ 
ternum  et  oppressionem  internam  simul  levat. 
Hic  effectus  pediluvio,  vel  si  in  promptu  est, 
balneo  tepido,  et  diluentibus,  et  potibus  calidis, 
induci  potest.  Stadio  excitationis  adorto,  re¬ 
media  validiora  antiphlogistica,  si  ad  hasc  con- 
fugitum  est,  die  tertio,  quarto,  quinto,  vel  etiam 
sexto,  febrem  tollere  possunt.  De  his  remediis 
antea  locutus  sum,  sed  cum  his  illud  medicamen 

praeclarum,  effusio  frigida,  si  nihil  affectus  ped- 
toris  adest,  addi  potest.  Cum  illa  tolerari  ne¬ 
quit,  spongia  pro  affusione,  vel  balneo  pluviali 
sufficiantur. 

i  K  '  •  *  -  * 

Alvus  quotidie,'  vel  diebus  alternis,  ope  sub- 
muriatis  hydrargyri  cum  pauxillo  rhei  palmati,- 
vel  jalapae  aut  sulphatis  magnesiae,  semper  sol¬ 
venda  est.  Mistura  salina  continens  drachmas 
duas  acetatis  ammoniae,  in  quibusdam  exemplis 
modo  laxantes  mitis  effectus  ejus  edit,  et  haec  vel 
alii  sales  neutri  exhibeantur.  Antimonium 
remedium  est  eximium  in  febrey  praesertim 
cum  unda  sanguinis  quoddam  organum  inter¬ 
num  obruere  imminet.  Nausea  ex  hoc  oriens 
actionem  cordis  minuit,  et  impetui  sanguinis 
pro  tempore,  saltem,  obstat,  et  in  febre  cum 
inflammatione  pneumonica  conjuncta,  haereamus 
nisi  antimonium  ad  venaesectionem  auxiliandum 
nobis  suppeditetur.  Opiata  per  se  in  febre  ex¬ 
hibita  non  idonea  sunt,  sed  cum  submuriate 
hydrargyri  et  pulvere  antimoniali  conjuncta,  im¬ 
primis  ulli  organo  vel  membranae  inflamma¬ 
tione  vel  congestione  imminente,  magnopere 
prosunt.  Solutio  alvi  ab  submuriate  hydrargyri 

inducta  quam  effectus  ab  eo  in  systemate  geniti, 
plus  commodi  praebet. 

Colorem  purpureum  extremitatum,  in  non¬ 
nullis  exemplis,  sanguinis  missio  ex  capite  mi¬ 
nuere  visa  est ;  unde  hoc  signum  congestione  in 
cerebro  ortum  esse,  vel  cum  eadem  conjunctum, 
videretur.  Vesicatoria,  et  sanguinis  missio  ge¬ 
neralis  vel  specialis,  dolori  in  regione  epigastrica 
semper  levamine  fuit. 

In  exemplis  illius  collapsus  subiti,  qui  in  aegris 
magis  aetate  provectis  plerumque  accedit,  et 
signa  cujus  satis  sunt  insignia,  ut  observanti  se¬ 
dulo  appareant,  vinum  libere  quamvis  caute  ex¬ 
hibitum,  prodest,  praecipue  cum  languor  et 
debilitas  ipsa  manifesta  sunt,  sensus  depressio¬ 
nis,  cum  gravitate,  respiratione  laboriosa,  et  cum. 
seger  jacet  supinus  et  sine  motu.  His  signis 
visis,  cutis  frigida  et  plerumque  humida  fit,  sen¬ 
su  laxationis,  frigoris  et  tenacitatis  tactui  prae¬ 
bito  lingua  quoque  antea  fusca  et  sicca,  fit 
humida,  tamen  foeda,  et  pulsus  saepissime  fre- 
quentior  fit,  sed  adeo  parvus  ut  undulationi  po- 
intius  quam  ictui  sit  similis.  His  existentibus, 

aegri  nisi  stimulantia  idonea  exhibeantur,  pro¬ 
cul  dubio  morbo  succumbent. 

Perspiratio  spontanea  tamen  haud  raro  acci¬ 
dit,  et  in  nonnullis  casibus,  exemplum  solum 
fortasse  est  crisis  naturalis  bene  notatae,  quae  ex 
vasis  secernentibus,  excernentibus  et  exhalanti¬ 
bus,  nunc  unquam  perspicitur. 

Surditas  in  genere  pro  signo  fausto  observata 
fuit,  et  hanc  aliquando  fuisse  causam  non  secus 
ac  signum  salutis,  mihi  persuasum  fuit ;  ad 
sensorium  magnum  quietum  et  impressionibus 
externis  liberum  servandum  inservit,  et  hoc  for¬ 
tasse  summi  est  momenti  in  morbo  quem  medici 
nostri  peritissime  pro  specie  cerebritidis  habue¬ 
runt. 

Rationem  medendi  generalem  in  hac  regione 
exercitam,  quia  dolori  fuit  mihi  videre  singula 
symptomata  tonicis  aggravata,  dum  signa  in¬ 
flammationis  in  visceribus  nimium  segrorum  qui 
perierunt  conspecta  fuerunt,  omisi.  Sanguinem 
primo  cautissime  detraxi,  et  eventu  felice  elatus, 
signa  externa  debilitatis  irritationem  morbidam 
in  quodam  viscere  certissime  indicasse,  mihi  con~ 
stitit, 

.  4  *  ,  •  "  • 

Huic  argumento  nunc  finem  imponam,  nar- 

s 

rationem  de  signis  partium  diversarum  viscerum 
sectorum,  et  observationes  paucas  de  venaesec- 
tione  proferendo.  Quamvis  missionem  sanguin¬ 
is  magnopere  laudo,  hanc  tamen  instituendam 
esse  magna,  cum  cura  et  judicio  volo  intelligi. 
Hanc  depletionem  copiosissime  institutam  illam 
debilitatem,  ut  olim  opinio  fuit,  non  inducere 
experientia  docet,  quia  unciae  trecenae  sanguin¬ 
is  in  vehemente  impetu  pneumoniae,  viribus 
haud  multum  prostratis  detractae  sunt.  Nam 
quamvis  sanguis  in  febre  continua  a  Frank,  ab 
aliis  longe  ante  illum  missus  fuit,  hoc  remedium 
in  usum  revocatum  pro  nova  inventione  existi¬ 
mo,  idemque  inter  profectus  praeclaros  rei  medi¬ 
cae  honor  cujus  tempori  hodierno  tribuendus'est. 


SIGNA  MORBIDA,  CADxVVERE  SECTO. 

Superficies  cerebri  magnopore  vasculosa,  est 
venis  sanguine  impletis,  surculis  arteriarum  in¬ 
jectis  :  maculae  plurimae  ruberrimae  ex  sanguine 
in  piam  matrem  effuso  orientes,  nonnihil  aquae 

in  superficiem  et  cavitatis  cerebri  effusae,  conges¬ 
tio  venosa  in  pulmonibus,  et  effusione  diversae 
in  cavitatibus  pericardii  et  plurae,  congestio 
venosa  in  hepate,  liene  vel  canali  intestinorum, 
aliquando  aspectus  sanguineus,  vel  maculae  effu¬ 
sionis  in  tunica  mucosa,  magis  imprimis  in 
ventriculo  et  primis  plicis  intestinorum,  in  non¬ 
nullis  exemplis  conditio  tunicae  mucosae  canalis 
alimentarii  magis  pulposa  vel  tumida  et  decolor 
est. 

Vasa  venosa  medullae  spinalis  turgida  san¬ 
guine,  et  fontes  sensus  et  volitionis  pressi,  ne  vis 
sensoria  vel  nervosa  distribuatur  ut  decet  pro¬ 
hibent  ;  unde  conditioni  secretionum  et  tem¬ 
periei  quae  adeo  ex  nervis  pendet  magnopere 
turbatur,  vel  hcec  quasi  supprimitur.  Omnia 
haec  signa  ex  causa  morbida  in  genere  nervoso 
et  vasculoso  operante  j  oriuntur,  et  pleraque 
symptomatum  sequentium,  quae  vocaculum  re¬ 
nixus  complectitur  conatus  sunt,  salutares  con¬ 
stitutionis  ad  aequilibrium  perditum  distribu¬ 
tionis  sensoria,  et  circuitus  sanguinei  restituen¬ 
dum. 

